**Pohađanje pripremne nastave za polaganje**

**DELF ispita**

**iz francuskog jezika u Ruđeru**

U Osnovnoj školi “Ruđer Bošković”, nakon veoma uspešne prethodne školske godine, učenici se i ove školske godine mogu pripremati za polaganje DELF ispita na različitim nivoima, za sticanje sertifikata francuskog jezika kao stranog.

Našim učenicima se pruža prilika da poseduju međunarodno priznate sertifikate koji važe doživotno. Dobijeni sertifikati su međunarodno priznati i potvrđuju stepen jezičke kompetencije kada je u pitanju francuski jezik kao strani i u skladu su sa Zajedničkim evropskim jezičkim okvirom. Ispiti se održavaju posredstvom “Francuskog instituta” u Beogradu.

DELF ispiti se sastoje iz četiri dela (razumevanje na osnovu slušanja, razumevanje pročitanog, pisano izražavanje, usmeno izražavanje) i po formatu su slični ispitima koje učenici naše škole polažu kada su u pitanju drugi strani jezici. Obuka će trajati šest meseci, a ispiti će biti održani u aprilu i maju.

DELF sertifikati:

* za uzrast od 8 do 12 godina

DELF Prim niveau A1.1

DELF Prim niveau A1

DELF Prim niveau A2

* za uzrast od 13 do 18 godina

DELF junior niveau A1

DELF junior niveau A2

DELF junior niveau B1

DELF junior niveau B2

Profesor francuskog jezika,

Gordana Mišković

[gordana.miskovic@boskovic.edu.rs](mailto:gordana.miskovic@boskovic.edu.rs)